এ আয়াতের ব্যাখ্যায় তাফসির ইবন কাসিরে উল্লেখ আছে, "সালমান ফারসী (রাঃ) বলেনঃ আমি রাসূলুল্লাহ ﷺ এর কাছে হাযির হওয়ার পূর্বে যেসব ধর্মপ্রাণ লোকের সাথে সাক্ষাৎ করি, তাদের সালাত, সিয়াম ইত্যাদির বর্ণনা দেই। তখন এই আয়াত অবতীর্ণ হয় (মুসনাদ ইবন আবী হাতিম)। আর একটি বর্ণনায় আছে যে, সালমান ফারসী (রাঃ) তাঁদের আলোচনা করতে গিয়ে বলেন তারা সালাত আদায়কারী, সিয়াম পালনকারী ও ঈমানদার ছিল এবং আপনি যে প্রেরিত পুরুষ এর উপরও তাদের বিশ্বাস ছিল।' তখন রাসুলুল্লাহ ﷺ বলেছেন, “তারা জাহান্নামী।” এতে সালমান (রাঃ) দুঃখিত হলে তখন আয়াতটি অবতীর্ণ হয়।"